Kas liikumispuudega inimesed on tänu IT-võimalustele sotsiaalsemad või teevad tööd?  Isiklikult tean kahte konkreetset näidet. Ühel juhul on inimene tänu internetile ja arvuti pakutavatele võimalustele sotsiaalsem - tal on sünnist saati üle keha paralüüs/halvatus, näiteks pole ta kunagi iseseisvalt kõndinud, aga ta on ise õppinud programmeerimist, teeb kodulehti jm. sellist; aega mingi operatsiooni sooritamiseks läheb mõistagi enam kui tavakodanikul, aga arvuti vahendusel on tal võimalik suhelda, vahel  mõni tööotski ette võtta.  Teine näide. Avarii tagajärjel amputeeriti noormehel mõlemad jalad, ta õppis programmeerimist ja muud (mitte ülikoolis). Nüüd koostab-teeb kodus raamatupidamise programme, on FIE.  Võimalusi IT-lahenduste rakendamiseks (ka kaugtööks) on väga palju. Alati ei pruugi primaarne olla seegi, et käed enam-vähem liiguksid, on ju küllalt näiteid, kus leitakse mingi lahendus; lisaks eelmainitud halvatud sõbrale, saan mainida S. Hawkins'it, keda peetakse maailma targimaks  inimeseks ja kes on üleni halvatud, suhelda saab ainult spetsiaalselt kohandatud arvuti abil.